Toni Gardemeister

Toni Gardemeister (s. 31. maaliskuuta 1975 Kouvola) on suomalainen ralliautoilija. Hän on ajanut rallin MM-sarjaa Suzukilla, Fordilla, Seatilla ja Škodalla. Uralle on lisäksi mahtunut muutamia kilpailuita muillakin automerkeillä, kuten Citroënilla ja Mitsubishillä. Seuratasolla Gardemeister kuuluu Valkealan Urheiluautoilijoihin. Gardemeister on ollut kuudesti palkintokorokkeella MM-sarjassa.

Nuoruus
Toni Gardemeister on toisen polven ralliautoilija, sillä hänen isänsä Olavi Gardemeister harrasti rallia muun muassa Sunbeam Avengerilla ja Ford Escortilla 1970- ja 1980-luvuilla. Toni sai nelivuotiaana ensimmäisen mikroautonsa ja harjoitteli isänsä opissa. Ensimmäisen kilpaviritetyn mikroauton Gardemeister sai seitsemänvuotiaana ja samana vuonna hän ajoi jäällä isänsä ralliautolla, joka oli Ford Escort RS 2000. Vuonna 1987, eli 12-vuotiaana, poika olikin jo isäänsä nopeampi. Murrosiässä Gardemeister ajoi jokamiesluokan autoilla ja kaksipyöräisillä.

Ralliura
Gardemeisterin ralliura alkoi amatööripohjaisena vuonna 1993. Tuolloin hän osallistui Kouvolan ralliin Opel Asconalla ja voitti rallin. Ensimmäisissä ralleissa kartanlukijana toimi Rolf Hedman. Vuonna 1994 kartanlukija vaihtui Paavo Lukanderiksi, joka toimi Gardemeisterin parina aina vuoteen 2004 asti, vaikka välillä mukana oli muitakin. Kaudella 1994 Gardemeister ajoi yhteensä jo 12 rallia pääasiassa junioreiden SM-sarjassa. Näissä ralleissa Gardemeister sijoittui maaliin päästyään aina vähintään toiseksi. Vielä vuonna 1995 Gardemeister ajoi pääasiassa juniorikisoja.

Vuonna 1996 junioriluokissa ylivoimaisesta Gardemeisterista tuli ammattikuljettaja, kun hän solmi yhteistyösopimuksen Timo Jouhkin kanssa. Gardemeister ajoi ensimmäisen MM-rallinsa Opel Astralla Suomen MM-rallissa vuonna 1996 ja tuloksena oli ulosajo. Seuraava MM-ralli tulikin vasta seuraavalla kaudella Ruotsin rallissa, jossa tuloksena oli keskeytys. Ruotsin ralli oli samalla Gardemeisterin ensimmäinen kilpailu ulkomailla. Autona vuonna 1997 oli Nissan Sunny. Saman kauden Suomen rallissa Gardemeister selvisi ensimmäistä kertaa maaliin sijoituksenaan 12. ja omassa luokassaan sijoitus oli kolmas. MM-rallien lisäksi Gardemeister menestyi hyvin myös kotimaassa, sillä hän voitti pienen N-luokan rallin SM-kultaa. Lisäksi Gardemeister ajoi kaudella 1997 myös EM-ralleja.

Kausi 1998 toi mukanaan kuusi MM-rallia. Niistä Ruotsin rallissa Gardemeister ajoi vielä Nissan Sunny GTI:llä, mutta lopuissa MM-ralleissa autona oli Seat Ibiza Kit Car. Paras sijoitus oli 14. Hyvien suoritusten ansiosta Gardemeister sai tehdaspaikan Seatilta ja vuonna 1999 ensimmäisessä WRC-kalustolla ajetussa MM-rallissa Gardemeister selvisi ensimmäistä kertaa pisteille sijoituttuaan kolmanneksi Uudessa-Seelannissa. Tuo oli Gardemeisterille kauden neljäs MM-ralli. Kaikkiaan kausi 1999 toi Gardemeisterille kahdeksan rallia.

Kaudelle 2000 Seat tarjosi Gardemeisterille vakituista paikkaa tehdastallistaan, mutta vetäytyi myöhemmin MM-sarjasta. Gardemeister ajoikin kaudella 2000 Seat Cordoballa 14 MM-rallia. Seuraavalla kaudella hän ajoi Mitsubishilla ja yksityistallin Peugeotilla yhteensä neljä rallia.

Vuonna 2002 alkoi Gardemeisterin nelivuotinen ura Škodalla. Hän ajoi niin Octavialla kuin Fabialla. Vakituisesti hän ajoi Škodalla kaudet 2002 ja 2003. Kausilla 2002 ja 2003 MM-osakilpailuita kertyi 14, vuonna 2004 seitsemän.

Kaudeksi 2005 Gardemeister sai sopimuksen Fordin tehdastiimiin ja ajoi kaikki 16 rallia Ford Focus WRC -autolla. Niistä hän saavutti neljä palkintokorokesijoitusta, joista kolme oli kakkossijoja. Toiseksi hän sijoittui Monte Carlossa, Akropoliksessa ja Korsikalla. Hän jopa johti MM-sarjaa alkukauden ajan. Lopulta sijoitus oli kuitenkin neljäs. Lisäksi kaudeksi 2005 kartanlukija vaihtui Jakke Honkaseen.

Kaudella 2006 hän ajoi neljä rallia, joista paras sijoitus oli WRC-Peugeotilla kolmas. Lisäksi Gardemeister ajoi kauden MM-ralleja Citroenin WRC-autolla. Kauden 20 MM-pistettä toi lopulta sijoitukseksi yhdeksän. Kaudella 2007 Gardemeisterille tarjottiin Mitsubishilta 12 MM-rallin sarjaa, mutta talli päättikin olla osallistumatta MM-sarjaan. Kuusi MM-rallia Gardemeister pääsi kuitenkin ajamaan Mitsubishi Lancerilla ja Citroën Xsaralla.

Kaudeksi 2008 Gardemeister teki tulokastalli Suzukin WRC-tiimin kanssa kahden vuoden sopimuksen. Hän kuitenkin ajoi tallissa vain yhden kauden kun talli vetäytyi MM-sarjasta ennen kauden 2009 alkua. Hänen kartanlukijanaan toimii Tomi Tuominen.

Vuonna 2011 Toni ajoi omassa TGS Worldwide -tallissa IRC-sarjassa Škoda Fabia S2000:lla. Tämän jälkeen hän on ajanut enää harrastemielessä keskimäärin yhden kisan vuodessa.https://www.ewrc-results.com/profile/169-toni-gardemeister/

Perhe ja yksityiselämä
Nykyisin Gardemeister asuu Valkealassa. Hän ei ole naimisissa, mutta seurustelee. Avopuoliso on Miia Katajala. Katajala toimi vuonna 2008 myös Gardemeisterin kartanlukijana yhdessä rallissa.http://www.ralli.net/rnet/index.php?op=NEArticle&sid=3237 Gardemeister kuvailee itseään rauhalliseksi, nopeasti innostuvaksi ja pitkäjänteiseksi. Vapaa-ajallaan Gardemeister seuraa monipuolisesti muita urheilulajeja.

 Rallin MM-sarjan tulokset 

KausiTalliAuto12345678910111213141516PisteetSijoitus1996Toni GardemeisterOpel Astra GSI 16V SWE  KEN  IDN  GRE  ARG  FINKesk. AUS  ITA  ESP 0NC1997Toni GardemeisterNissan Sunny GTI MON  SWEKesk. KEN  POR  ESP  FRA  ARG  GRE  NZL  FIN12 IDN  ITA  AUS  GBR 0NC1998Promoracing FinlandNissan Sunny GTI MON  SWE21 KEN  POR  ESP  FRA  ARG  GRE 0NCSEAT SportSEAT Ibiza GTI 16V Evo 2 NZL16 FIN14 ITAKesk. AUSKesk. GBR161999Toni GardemeisterSEAT Ibiza GTI 16V Evo 2 MON14612.Astra SWE33 KEN  PORKesk. ESP  FRA  ARG  GRE SEAT SportSEAT Córdoba WRC NZL3SEAT Córdoba WRC Evo2 FIN6 CHN  ITAKesk. AUS16 GBRKesk.2000SEAT SportSEAT Córdoba WRC Evo2 MON4 SWEKesk. KENKesk. POR9 ESPKesk. ARGKesk. GREKesk. NZLKesk.413.SEAT Córdoba WRC Evo3 FINKesk. CYPKesk. FRA11 ITAKesk. AUS6 GBR122001Toni GardemeisterPeugeot 206 WRC MON5 SWE4 POR  ESP  ARG  CYP  GRE  KEN 516.Marlboro Mitsubishi RalliartMitsubishi Carisma GT FINKesk. NZL15 ITA  FRA  AUS  GBR 2002Škoda MotorsportŠkoda Octavia WRC Evo2 MON10 SWEKesk. FRA12 ESP11 CYP15 ARG5 GRE10 KENKesk.313.Škoda Octavia WRC Evo3 FIN12 GERKesk. ITAKesk. NZL8 AUS6 GBR102003Škoda MotorsportŠkoda Octavia WRC Evo3 MONKesk. SWE8 TUR7 NZL5 ARG7 GREKesk. CYPKesk.912.Škoda Fabia WRC GERKesk. FINKesk. AUS11 ITAKesk. FRA11 ESP12 GBRKesk.2004Škoda MotorsportŠkoda Fabia WRC MON  SWE  MEX  NZL  CYP  GREKesk. TUR  ARG  FIN8 GER7 JPN  GBR22 ITAKesk. FRA9 ESP9 AUS 324.2005BP Ford World Rally TeamFord Focus RS WRC 04 MON2 SWE3 MEX6 NZL6 ITA5 CYP5 TUR6 GRE2 ARG4 FIN6 GER17 <span style="color:white;">GBRDSQ JPN6 FRA2 ESP14584.Ford Focus RS WRC 06 AUSKesk.2006Astra RacingPeugeot 307 WRC MON3 SWE  MEX  ESP  FRA  ARG  ITA 209.Citroën Xsara WRC GRE4 GER4 FIN  JPN  CYP5 TUR  AUS  NZL  GBR 2007MMSP LTDMitsubishi Lancer WRC 05 MON7 SWE61013.Toni Gardemeister NORKesk. MEX  <span style="color:white;">PORDSQ ARG  ITA6 GRE  FIN Astra RacingCitroën Xsara WRC GER7 NZL  ESP  FRA  JPN  IRE  GBR 2008Suzuki World Rally TeamSuzuki SX4 WRC MONKesk. SWE7 MEXKesk. ARGKesk. JORKesk. ITAKesk. GRE9 TURKesk. FIN8 GER10 NZL7 ESP13 FRA13 JPN6 GBR71013.2010Toni GardemeisterFord Fiesta S2000 SWE  MEX  JOR  TUR  NZL  POR  BUL  FIN12 GER  JPN  FRA  ESP  GBR 0NC

Lähteet

Aiheesta muualla

 Kotisivut 

Luokka:Suomalaiset ralliautoilijat
Luokka:Rallin Suomen-mestarit
Luokka:Vuonna 1975 syntyneet
Luokka:Elävät henkilöt